Diari Oficial de la Generalitat Valenciana


Sumari del DOGV 7953, del 09-01-2017 (2016/10310)

Informació pública de la proposta de declaració de zona acústicament saturada (ZAS) al carrer Loreto.
-----------------------------------------------------------------------------------------------------

### Dades del document

Número de DOGV
:   7953

Data del DOGV
:   09-01-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/10084


Data del document
:   30-12-2016

Organisme emissor
:   Ajuntament de Dénia

Tipus de document
:   Anunci

Descriptors 

:   * Dénia
    * administració local
    * pla d'urbanisme

Informació pública de la proposta de declaració de zona acústicament saturada (ZAS) al carrer Loreto. [2016/10365]  
El Ple de l'Ajuntament, en sessió celebrada en data 29 de desembre de 2016, va adoptar, entre altres, l'acord següent:  
  
«Vist l'informe acústic emés, en data 19 de setembre de 2016, per la mercantil Silens Servicios y Tecnología Acústica, SL, en el qual analitza els resultats acústics obtinguts en el carrer de Loreto d'aquesta ciutat, per a valorar la possible declaració de zona acústicament saturada (ZAS) en la zona.  
Vistos els informes emesos pel tècnic superior de Medi ambient i la cap del Departament de Medi Ambient, en data 4 i 29 de novembre de 2016, respectivament, sobre el compliment de les condicions legals exigides per a la formulació d'una proposta de declaració de zona acústicament saturada (ZAS) en el carrer de Loreto d'aquesta ciutat i la necessitat d'adoptar mesures cautelars, durant la tramitació del procediment, i, mesures correctores, tendents a frenar i reduir la problemàtica existent en la zona.  
Sobre la base d'aquests informes, els quals consten en l'expedient administratiu, s'acorda:  
  
Primer. Aprovar la proposta de declaració de zona acústicament saturada (ZAS), sense perjudici de futures ampliacions, del sector de la ciutat que es detalla a continuació: carrer de Loreto, des de la plaça de la Constitució fins al carrer dels Desemparats.  
  
Segon. Aprovar la delimitació física de la zona objecte de la declaració de zona acústicament saturada que s'indica en el plànol adjunt de l'annex I.  
  
Tercer. Disposar l'adopció immediata de les mesures cautelars indicades en l'annex II, durant la tramitació d'aquest procediment, l'alçament de les quals es produirà amb la declaració de zona acústicament saturada.  
  
Quart. Aprovar el Pla de mesures correctores que s'adjunta a aquesta proposta (annex III) en el qual es contemplen mesures concretes per a frenar i reduir la problemàtica existent en la zona. En aquest pla s'inclouen mesures per a impedir la concessió de noves llicències per a locals potencialment conflictius, limitacions horàries, mesures d'autocontrol de nivells acústics, major presència i control policial, així com mesures de prevenció encaminades a conscienciar els ciutadans, entre altres.  
  
  
Cinqué. Crear una comissió de seguiment sobre el compliment del Pla de mesures correctores, la qual estarà integrada pels responsables, tant polítics com administratius, en matèria de medi ambient i canvi climàtic, urbanisme i seguretat ciutadana.  
Aquesta comissió de seguiment haurà de reunir-se, almenys, cada dos mesos, i s'obrirà una vegada a l'any a la participació dels veïns i dels titulars de les activitats afectades.  
  
Sisé. Obrir un període d'informació pública durant un termini de 30 dies, a fi que qualsevol persona física o jurídica puga examinar el procediment o la part d'aquest que s'acorde, i es donarà audiència a les organitzacions o associacions que representen col·lectius o interessos socials que puguen veure's afectats per la declaració, i, mitjançant notificació individualitzada, a les associacions veïnals o entitats que les agrupen.»  
  
  
Cosa que es fa pública per a coneixement general i entrada en vigor l'endemà d'aquesta publicació en el Diari Oficial de la Generalitat Valenciana.  
  
Durant l'esmentat termini d'informació pública, les persones interessades podran examinar els documents integrants de l'expedient, personant-se en el Departament de Medi Ambient de Dénia, en la Ronda de les Muralles, número 42, en horari d'oficina (de dilluns a divendres, de 09.00 a 14.00 h), o bé a través de la web municipal i presentar les al·legacions que estimen oportunes.  
  
Dénia, 30 de desembre de 2016.- L'alcalde: Vicent Grimalt Boronat.